Diari Oficial de la Generalitat Valenciana


Sumari del DOGV 5098, del 22-09-2005 (2005/10462)

RESOLUCIÓ de 29 de juliol de 2005, del president del Consell Valencià de Cultura, per la qual es regula el preu públic per a la venda de determinada publicació.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/07/29/(1)/dof/vci/html**

### Dades del document

Número de DOGV
:   5098

Data del DOGV
:   22-09-2005

Secció del DOGV
:   I. DISPOSICIONS GENERALS

Número del document
:   2005/10682


Data del document
:   29-07-2005

Organisme emissor
:   Consell Valencià de Cultura

Tipus de document
:   Resolució

Descriptors 

:   * publicació
    * llista de preus
    * indústria del llibre
    * preu autoritzat
    * legislació

RESOLUCIÓ de 29 de juliol de 2005, del president del Consell Valencià de Cultura, per la qual es regula el preu públic per a la venda de determinada publicació. [2005/M10388]
  
El Decret 73/1991, de 13 de maig, del Consell de la Generalitat Valenciana, establix el règim general aplicable als preus públics de la Generalitat Valenciana, i el procediment de fixació i aprovació de les quantitats corresponents.
  
El Decret 227/1991, de 9 de desembre, del Consell de la Generalitat Valenciana, determina el béns, servicis i activitats susceptibles de ser retribuïts per mitjà del preus públics a la Comunitat Valenciana, i inclou en el seu annex, en la redacció de la disposició addicional sisena de la Llei 12/1997, de 23 de desembre, de Taxes de la Generalitat Valenciana, i com a activitat subjecta al règim de preus públics, per a totes les conselleries i organismes i ens independents, la venda de publicacions.
  
Per tot açò anterior, fent ús de les competències atribuïdes en l'article 19, apartat f), de la Llei 12/1985, de 30 d'octubre, de creació del Consell Valencià de Cultura, i en l'article 21, apartat f), del seu Reglament d'Organització i Funcionament, aprovat per Decret 202/1998, de 15 de desembre, del Govern Valencià, vist que s'ha elaborat la memòria econòmica financera de la qual es desprén que els preus proposats cobrixen el cost de l'entrega de béns que amb ells es remunera, el president de la institució, el dia 29 de juliol de 2005, ha adoptat la següent resolució:
  
Primer
  
La present resolució té per objecte regular el règim jurídic aplicable al preu públic que ha de percebre el Consell Valencià de Cultura per la venda de la següent publicació:
  
- En el 100 aniversario del nacimiento de Severo Ochoa
  
Segon
  
Són subjectes obligats al pagament del preu públic regulat en esta resolució els adquirents de la publicació relacionada en l'apartat anterior.
  
Tercer
  
1. El preu públic objecte de la present resolució s'exigirà d'acord amb el quadre de tarifes següent:
  
Publicació: En el 100 aniversario del nacimiento de Severo Ochoa
  
Preu per unitat en euros : 24,04
  
2. Al preu públic al qual es referix l'apartat anterior s'aplicarà el tipus de l'impost sobre el valor afegit vigent en el moment d'efectuar-se la venda de la publicació.
  
Quart
  
L'obligació de pagament del preu que es regula serà efectiva en el moment de l'adquisició de la publicació consignada en l'apartat anterior, i podrà exigir-se'n de bestreta el pagament parcial o total.
  
La present resolució vigirà l'endemà de la publicació en el Diari Oficial de la Generalitat Valenciana.


Còpia Permalink ELI